सिक्का, डाक टिकट और कॉफी टेबल बुक जारी किए जाएंगे, रविवार को प्रसारित होगा
Prime Minister Narendra Modi Mann Ki Baat  प्रधानमंत्री नरेंद्र मोदी के मासिक रेडियो प्रोग्राम मन की बात का 100वां एपिसोड रविवार को प्रसारित होगा। इस खास मौके पर एक स्मारक सिक्का, डाक टिकट और कॉफी टेबल बुक जारी किए जाएंगे।
प्रधानमंत्री नरेंद्र मोदी के मासिक रेडियो प्रोग्राम मन की बात का 100वां एपिसोड रविवार को प्रसारित होगा। इस खास मौके पर एक स्मारक सिक्का, डाक टिकट और कॉफी टेबल बुक जारी किए जाएंगे।
प्रसार भारती ने 100वें एपिसोड का जश्न मनाने के लिए ‘मन की बात@100' कॉन्क्लेव रखा है।
उपराष्ट्रपति जगदीप धनखड़ बुधवार को कॉन्क्लेव का उद्घाटन करेंगे। संचार मंत्री अश्विनी वैष्णव, सूचना और प्रसारण मंत्री अनुराग ठाकुर और वित्त राज्य मंत्री पंकज चौधरी सिक्का और डाक टिकट जारी करेंगे।
कॉन्क्लेव में मन की बात के दौरान प्रधानमंत्री जिन विषयों पर बात की उन पर विचार-विमर्श होगा। विचार-विमर्श के लिए चार विषय रखे गए हैं -नारी शक्ति, विरासत का उत्थान, जन संवाद से आत्मनिर्भरता और आह्वान से आंदोलन।
ये रहेंगे मौजूद
कॉन्क्लेव में फिल्म एक्टर आमिर खान, एक्ट्रेस रवीना टंडन, पुडुचेरी की पूर्व उपराज्यपाल किरण बेदी, संगीतकार रिकी केज, खिलाड़ी निकहत ज़रीन और दीपा मलिक, कहानीकार नीलेश मिश्रा, बिजनेसमेन संजीव भीखचंदानी, टी वी मोहनदास पई भी इस मौके पर मौजूद रहेंगे। इनके अलावा देशभर से करीब 100 ऐसे लोग शामिल होंगे, जिनका उल्लेख प्रधानमंत्री ने ‘मन की बात' के विभिन्न एपिसोड में किया है।
बुक का विमोचन
कॉन्क्लेव में उपराष्ट्रपति धनखड़​​​​​ कॉफी टेबल बुक और प्रसार भारती के पूर्व CEO एसएस वेम्पति की लिखी बुक ‘कलेक्टिव स्पिरिट, कंक्रीट एक्शन' का भी विमोचन करेंगे। इसमें प्रधानमंत्री की बातचीत के पहलुओं का डाक्यूमेंटेशन किया गया है।
प्रसार भारती के CEO गौरव द्विवेदी ने कहा कि मन की बात के 100वें एपिसोड का प्रसारण देशभर के कई सामुदायिक रेडियो स्टेशनों और निजी रेडियो स्टेशनों सहित 1,000 से अधिक रेडियो स्टेशनों पर रविवार को किया जाएगा।
100 करोड़ लोग कम से कम एक बार सुन चुके
PM नरेंद्र मोदी के लोकप्रिय कार्यक्रम ‘मन की बात’ को देश के 100 करोड़ लोग कम से कम एक बार सुन चुके हैं। 23 करोड़ लोग नियमित रूप से ‘मन की बात’ को सुनते हैं। IIM रोहतक ने ‘मन की बात’ को लेकर एक स्टडी की है। यह स्टडी प्रसार भारती ने कराई है। इस स्टडी में सामने आया कि 17.6% लोग मन की बात को रेडियो पर सुनते हैं। 44.7% लोग TV और 37.6% लोग मोबाइल पर सुनते हैं।
मन की बात के बारे में करीब 96% लोग जानते हैं
11 विदेशी भाषाओं में भी होता है ब्रॉडकॉस्ट
CEO द्विवेदी ने बताया कि 22 भारतीय भाषाओं और 29 बोलियों के अलावा मन की बात 11 विदेशी भाषाओं में ब्रॉडकॉस्ट किया जाता है। इनमें फ्रेंच, चीनी, इंडोनेशियाई, तिब्बती, बर्मी, बलूची, अरबी, पश्तू, फारसी, दारी और स्वाहिली शामिल हैं। उन्होंने कहा कि मन की बात का प्रसारण आकाशवाणी के 500 से अधिक प्रसारण केंद्रों द्वारा किया जा रहा है।
PM का मन की बात 3 अक्टूबर 2014 को शुरू हुआ था और हर महीने के अंतिम रविवार को सुबह 11 बजे ब्रॉडकॉस्ट/ टेलिकॉस्ट किया जाता है। 30 मिनट का कार्यक्रम 30 अप्रैल 2023 को 100 एपिसोड पूरे कर रहा है।
मन के बात से जुड़ी ये खबरें भी पढ़ें: 
PM ने सबसे छोटी ऑर्गन-डोनर के माता-पिता की सराहना की, 39 दिन की अबाबत की मौत के बाद किडनी दान की गई; पेरेंट्स बोले- हमें गर्व है
प्रधानमंत्री नरेंद्र मोदी ने मन की बात के 99वें एपिसोड को संबोधित किया। इस एपिसोड में उन्होंने ऑर्गन डोनेशन पर बात की। उन्होंने दो ऐसे परिवारों से बात की, जिनके किसी सदस्य की मृत्यु के बाद उसके अंगदान किए गए। इनमें से एक परिवार पंजाब का था, जिसकी 39 दिन की बच्ची देश की सबसे कम उम्र की ऑर्गन डोनर बनी। पढ़ें पूरी खबर...
PM मोदी की साल की दूसरी 'मन की बात':बोले- त्योहार वोकल फॉर लोकल के साथ मनाएं; लता दीदी को याद किया
प्रधानमंत्री नरेंद्र मोदी ने मन की बात के 98वें ऐपिसोड और 2023 के दूसरे ऐपिसोड में देश को होली की शुभकामनाएं दीं। उन्होंने कहा- हमे अपने त्योहार वोकल फॉर लोकल के संकल्प के साथ ही मनाना है। इस कार्यक्रम में मोदी ने लता दीदी को भी याद किया था। पढ़ें पूरी खबर ...
PM मोदी ने की साल की पहली 'मन की बात':बोले- लोकतंत्र हमारी संस्कृति में है
प्रधानमंत्री नरेंद्र मोदी ने मन की बात प्रोग्राम में देशवासियों को संबोधित किया। उन्होंने पद्म पुरस्कार पाने वाले लोगों के जीवन की कहानियां बताईं और लोगों से भी उनके जीवन की प्रेरक कहानियां पढ़ने की अपील की। इसके साथ ही उन्होंने कहा कि लोकतंत्र हमारी रगों में है, हमारी संस्कृति में है। सदियों से यह हमारे कामकाज का भी एक अभिन्न हिस्सा रहा है। स्वभाव से हम एक डेमोक्रेसी सोसाइटी हैं। पढ़ें पूरी खबर ...
PM मोदी की साल 2022 की आखिरी मन की बात, बोले- मास्क और सैनिटाइजेशन का ज्यादा ध्यान रखें
PM मोदी ने जब 96वें मन की बात कार्यक्रम की थी, तब चीन में कोरोना से हर दिन हजारों मौतें हो रही थीं। PM मोदी ने लोगों से महामारी से बचने के लिए सावधानी बरतने की अपील की थी। उन्होंने कहा कि हम सभी को मास्क और सैनिटाइजेशन का ज्यादा ध्यान रखना है। हम सावधान रहेंगे, तो सुरक्षित भी रहेंगे। पढ़ें पूरी खबर ...
PM मोदी के मन की बात में बापू का भजन:PM बोले- G-20 की अध्यक्षता मिलना हर भारतीय के लिए गौरव की बात
प्रधानमंत्री नरेंद्र मोदी ने रेडियो पर 'मन की बात' कार्यक्रम के 95वें ऐपिसोड के जरिए देश के लोगों को संबोधित किया। इस दौरान उन्होंने G-20, भारत की स्पेस सेक्टर में जगह, दुनिया में बढ़ती भारतीय संगीत की लोकप्रियता सहित कई मुद्दों पर चर्चा की। कार्यक्रम में राष्ट्रपिता महात्मा गांधी का भजन भी प्ले किया गया। पढ़ें पूरी खबर ...
PM ने 94वें मन की बात में कहा- सोलर एनर्जी में पूरी दुनिया अपना भविष्य देख रही
PM मोदी ने 94वें मन की बात कार्यक्रम में कहा था कि भारत सोलर एनर्जी से बिजली बनाने वाले बड़े देशों में शामिल होने जा रहा है। सूर्य देव का ये वरदान है - 'सौर ऊर्जा'। सोलर एनर्जी आज एक ऐसा विषय है, जिसमें पूरी दुनिया अपना भविष्य देख रही है और भारत के लिए तो सूर्य देव सदियों से उपासना ही नहीं, जीवन पद्धति के भी केंद्र में रहे हैं। भारत, आज अपने पारंपरिक अनुभवों को आधुनिक विज्ञान से जोड़ रहा है, तभी, आज हम, सौर ऊर्जा से बिजली बनाने वाले सबसे बड़े देशों में शामिल हो गए हैं। पढ़ें पूरी खबर ...